
PROJEKTS uz 07.10.2026.

vēlamais izskatīšanas laiks: Finanšu komitejā 21.10.2026.
domē: 29.10.2026.

sagatavotājs: Edīte Līne
ziņotājs: Artis Brūvers
APSTIPRINĀTI

ar Ādažu novada pašvaldības domes 2026. gada 29. oktobra sēdes lēmumu (protokols Nr. xx § xx) 

NOTEIKUMI

Ādažos, Ādažu novadā

2026. gada 29. oktobrī




Nr. {{DOKREGNUMURS}}


Ādažu novada pilsētu ielu uzturēšanas prasības
Izdoti saskaņā ar likuma “Par autoceļiem” 
1.panta otro daļu
1. Šie noteikumi (turpmāk – noteikumi) nosaka uzturēšanas prasības Ādažu novada Ādažu pilsētas un Carnikavas pilsētas ielām (turpmāk – Ādažu novada pilsētu ielas).

2. Noteikumi neattiecas uz Ādažu novada teritorijas attīstības plānošanas dokumentos paredzētām ielām, kas nav izbūvētas un reģistrētas pašvaldību autoceļu un ielu reģistrā normatīvajos aktos noteiktajā kārtībā.

3. Ādažu novada pilsētu ielām ikdienas uzturēšanas prasības un to izpildes kontrole nodrošināma atbilstoši Ministru kabineta 2021. gada 7. janvāra noteikumu Nr. 26 “Noteikumi par valsts un pašvaldību autoceļu ikdienas uzturēšanas prasībām un to izpildes kontroli” prasībām.
4. Ielas ikdienas uzturēšanas klasi nepiemēro uz laiku ielai vai tās daļai, kurā:

4.1. tiek veikti būvdarbi;

4.2. ir noteikts transportlīdzekļu satiksmes aizliegums.

5. Lēmumu par transportlīdzekļu satiksmes ierobežošanu vai slēgšanu uz Ādažu novada pilsētu ielām pieņem Ādažu novada pašvaldības aģentūras "Carnikavas komunālserviss" (turpmāk – Aģentūra) Satiksmes organizācijas tehnisko līdzekļu izvērtēšanas komisija.

6. Ādažu novada pilsētu ielu uzturēšanas prasību izpildes kontroli veic Aģentūra.

7. Īslaicīga materiālu vai priekšmetu novietošana ielas sarkano līniju koridorā ir pieļaujama, ja tā netraucē vai neapdraud transportlīdzekļu satiksmi un neietekmē ielas vai tās virszemes un apakšzemes inženierbūvju stāvokli, kā arī ir saskaņota ar Aģentūru.
Pašvaldības domes priekšsēdētājs 

